selv om der til 5ghz wi-fi på sagemcom-modem 3890 er valgt kanal 100 manuelt, glemmer modemmet nogen gange dette, og ændrer kanalen til f.eks. kanal 36. Åbnes administrationssiden ses det at kanal 100 stadig står som valgt, men samtidig står der at aktuel kanal er f.eks. kanal 36. man skal blot klikke på "apply" for at aktuel kanal ændrer sig til 100 igen. noget tyder på at modemmet glemmer at bruge kanal 100 hvis det genstartes, f.eks. ved en strømafbrydelse. der er valgt åben konfiguration, og ingen andre foretagne indstillinger ændrer sig.

det er ikke helt ligegyldigt om kanal er 100 eller 36, da der også er forskel på både signalstyrken og hastigheden. faktisk så stor forskel at kanal 36 knap nok kan dække hele boligen, medens kanal 100 giver fuld dækning overalt i boligen. det har navnlig betydning for brug af ipad og smartphone, hvor der jo ikke kan anvendes ethernetkabel.

er det en fejl i modemmet, eller er der noget et eller andet sted, man som bruger selv kan rette (har ikke selv fundet en brugbar indstilling)?
sagemcom 3890 skifter 5ghz-kanal af sig selv (uønsket)
tak for svaret.

det er ikke usandsynligt at et vejrradarsignal kan forstyrre, da der er ca. 5 km til kastrup lufthavn.

har nu prøvet at ændre kanal fra 100 til auto, og båndbredde fra 80 til 40 mhz. automatikken valgte så selv kanal 136.

dette halverede linkhastigheden i henhold til en wifianalyzer-app på en smartphone. samme app viser et væld af andre trådløse tilslutningspunkter i nærheden. stort set alle med 5 ghz har båndbredde sat til 80 mhz. signalstyrken synes uændret. 

det må så vise sig om problemet ikke opstår mere, eller om der opstår nye problemer. det tidligere problem var at signalstyrken faldt betydeligt samtidig med at kanalen ændrede sig. lidt mystisk, mon ikke der må være en fejl i modemmet? symptomerne var at en ipad spurgte om den måtte hente data over det mobile 4g netværk, fordi wi-fi signalet var for dårligt. fejlen kan ikke fremprovokeres manuelt, så det er lidt svært at afprøve om ændringen har hjulpet. det må vise sig ved at problemet ikke opstår igen efter nogen tid.

det meste af mit udstyr, herunder en yousee ys-4000 tv-boks, anvender kablet tilslutning, og påvirkes ikke af problemer med wi-fi.